# VÝZVA NA PREDKLADANIE PONÚK

## pre zákazku s nízkou hodnotou podľa § 117 ods. 1 zákona č. 343/2015 Z. z. o verejnom obstarávaní v znení neskorších predpisov

## ( ďalej len „zákon o verejnom obstarávaní“)

### Názov, adresy a kontaktné miesto (miesta)

###  Obec Blatná na Ostrove

IČO: 00305308

Obecný úrad Blatná na Ostrove

930 32 Blatná na Ostrove č.203

Slovensko

Kontaktné miesto:

Obecný úrad Blatná na Ostrove

Kontaktná osoba: Mgr.Terézia Földváryová - starostka

Mobil: 0918 500 470

E-mail: terezia.foldvaryova@blatnanaostrove.sk, obec@blatnanaostrove

1. **Zatriedenie obstarávacieho subjektu**

§ 7 ods. 1 písm. b) – obec

1. **Názov predmetu zákazky**

**„Trvalé dopravné značenie v obci Blatná na Ostrove“**

###

### Druh zákazky a miesto uskutočňovania stavebných prác, dodania tovarov alebo poskytovania služieb

 Stavebné práce – trvalé dopravné značenie/obnova, výmena a nové osadenie

 Hlavné stavenisko alebo miesto uskutočňovania stavebných prác: Blatná na Ostrove

1. **Stručný opis zákazky alebo nákupu (nákupov)**

Predmetom zákazky je obnova trvalých dopravných značení v obci Blatná na Ostrove. Riešené miesta sa nachádzajú v intraviláne obce a sú dotknuté len miestne cesty viď. projektová dokumentácia.

### Spoločný slovník obstarávania (CPV)

45233290-8 inštalácia dopravných značiek

45233294-6 inštalácia cestnej signalizácie

###  Časti: Táto zákazka sa delí na časti: Nie

###  Variantné riešenie sa nepripúšťa.

### Množstvo alebo rozsah zákazky

Celkové množstvo alebo rozsah podľa súťažných podkladov a výkazu výmer.

### Predpokladaná hodnota predmetu zákazky bez DPH

Hodnota: 12 737,89 EUR

1. **Trvanie zmluvy alebo lehota uskutočnenia stavebných prác:**

do 9 mesiacov od prevzatia staveniska

### Typ zmluvy a trvanie zmluvy

### Zmluva o dielo v zmysle § 536 Obchodného zákonníka

### Obsah ponuky

### Ponuka predložená uchádzačom musí obsahovať:

### sprievodný list vygenerovaný IS EVO s identifikáciou uchádzača

### návrh na plnenie kritérií podľa prílohy č. 4 – uchádzač predkladá podpísaný skenovaný dokument

### vyplnený výkaz výmer – uchádzač predkladá rozpočet v formáte Excel a podpísaný skenovaný dokument podľa vzoru uvedeného v prílohe č.1 tejto výzvy

* podpísaný a vyplnený návrh zmluvy podľa priloženej **prílohy č. 2** – uchádzač predkladá podpísaný skenovaný dokument
* súhlas so spracúvaním osobných údajov, v súlade s **prílohou č. 5** tejto výzvy - uchádzač predkladá podpísaný skenovaný dokument
* doklady a dokumenty potrebné na preukázanie splnenia podmienok účasti uvedené v bode 23 tejto výzvy (ak je to relevantné)
* vyhlásenie uchádzača s uvedením podielu plnenia zo zmluvy, ktorý má v úmysle zabezpečiť subdodávateľom podľa **prílohy č. 6** tejto výzvy - uchádzač predkladá podpísaný skenovaný dokument
* vyhlásenie uchádzača k vypracovaniu ponuky podľa **prílohy č. 7** tejto výzvy - uchádzač predkladá podpísaný skenovaný dokument
* čestné vyhlásenie uchádzača v súlade s **prílohou č. 8** tejto výzvy - uchádzač predkladá podpísaný skenovaný dokument
1. **Obhliadka sa nevyžaduje.**
2. **Jazyk, v ktorom možno predložiť ponuku**

Štátny jazyk, slovenský jazyk (alebo český jazyk)

1. **Informácie o elektronickej aukcii**

Použije sa elektronická aukcia: NIE

1. **Zákazka sa týka projektu/programu financovaného z fondov EÚ:**

ÁNO

1. **Dorozumievanie medzi verejným obstarávateľom a záujemcami:**

Komunikácia a výmena informácií vo verejnom obstarávaní sa bude realizovať písomne, prostredníctvom elektronických prostriedkov (IS EVO).

V prípade výskytu akýchkoľvek problémov či otázok s registráciou v IS EVO je potrebné kontaktovať:

eplatforma@vlada.gov.sk, resp. telefonicky: 02/209 25 100.

1. **Vyhotovenie ponuky**

Ponuka musí byť vyhotovená a predložená v elektronickej podobe vo formáte, ktorý zabezpečí trvalé zachytenie obsahu. Ponuka predkladaná elektronicky obsahuje len jednu časť – elektronickú obálku. Dokumenty a doklady, ktoré tvoria ponuku uchádzača a ktorí neboli pôvodne vyhotovené v elektronickej podobe, ale v listinnej, sa prostredníctvom IS EVO predkladajú skenované.

Uchádzačom predložené dokumenty v IS EVO musia zodpovedať pôvodným originálnym dokladom a dokumentom.

Uchádzač môže v ponuke predložiť aj kópie dokladov vrátane kópií v elektronickej podobe. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu, alebo ak je potrebné na zabezpečenie riadneho priebehu verejného obstarávania.

1. **Mena a ceny uvádzané v ponuke:**

Navrhovaná zmluvná cena musí byť stanovená podľa § 3 zákona NR SR číslo 18/1996 Z. z. o cenách v znení neskorších predpisov.

Uchádzačom navrhovaná zmluvná cena bude vyjadrená v mene Euro.

1. **Náklady na ponuku**

Všetky výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok obstarávania.

1. **Predloženie ponuky**

Uchádzač môže predložiť iba jednu ponuku a  aj to iba v elektronickej podobe prostredníctvom IS EVO. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.

Manuál pre uchádzača k zadávaniu elektronickej ponuky sa nachádza na stránke Úradu pre verejné obstarávanie <https://www.uvo.gov.sk/viac-o-is-evo/prirucky-5f7.html>.

Predložením ponuky sa uchádzač považuje za oboznámeného so všetkými relevantnými zákonmi a predpismi v Slovenskej republike, ktoré akýmkoľvek spôsobom môžu ovplyvňovať alebo platia pre operácie a činnosti obsiahnuté v ponuke a následne v zmluve o dielo.

1. **Miesto a lehota na predkladanie ponúk:**

V tomto verejnom obstarávaní sa vyhotovenie ponúk realizuje výlučne elektronicky prostredníctvom IS EVO.

Lehota na predkladanie ponúk je: **26.07.2022 o 09:00 h.**

IS EVO neumožňuje poslať ponuku po uplynutí lehoty na predkladanie ponúk.

1. **Hodnotenie ponúk**
* **Kritérium na vyhodnotenie ponúk:**

 Najnižšia celková cena predmetu požadovaného záväzku s DPH.

* Predloženú ponuku bude možné zahrnúť do vyhodnotenia len v prípade, ak jeho obsah bude zodpovedať podmienkam stanoveným podľa tejto výzvy.
1. **Lehota na oznámenie vybranej ponuky**

Lehota na vyhlásenie výsledkov je najneskôr do 5 dní od vyhodnotenia cenových ponúk. Verejný obstarávateľ oboznámi uchádzačov s výsledkami vyhodnotenia, elektronickou formou.

1. **Podmienky účasti uchádzačov**

 **Osobné postavenie**

Ponuku je oprávnený predložiť len uchádzač, ktorý:

1. spĺňa podmienky účasti podľa **§ 32 ods. 1 písm. e) zákona** o verejnom obstarávaní (ďalej len „ZVO“), t.j. musí byť oprávnený dodávať tovar, poskytovať službu alebo uskutočňovať stavebné práce, ktorý zodpovedá predmetu zákazky.
2. spĺňa podmienky účasti podľa **§ 32 ods. 1 písm. f) zákona** o verejnom obstarávaní, t.j. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

Uchádzač nemusí predkladať v  ponuke doklad podľa § 31 ods. 1 písm. e), pokiaľ si túto skutočnosť vie verejný obstarávateľ overiť sám vo verejne dostupnom príslušnom registri, v  ktorom je uchádzač zapísaný. V prípade, že ekvivalentný register v krajine sídla uchádzača nie je dostupný cez webový portál, uchádzač preukazuje splnenie podmienky účasti podľa § 32 ods. 1 písm. e) ZVO. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 ZVO. Túto skutočnosť si verejný obstarávateľ overí sám na webovej stránke Úradu pre verejné obstarávanie. Verejný obstarávateľ môže odmietnuť uzavrieť zmluvu s uchádzačom u ktorého existuje dôvod a vylúčenie podľa § 40 ods. 8 písm. d) ZVO. Ustanovenie § 11 ZVO tým nie je dotknuté.

**Finančné a ekonomické postavenie**

nevyžaduje sa

**Technická spôsobilosť alebo odborná spôsobilosť**

nevyžaduje sa

1. **Ďalšie informácie:**
2. Verejný obstarávateľ nesmie uzatvoriť zmluvu s uchádzačom, ktorý má povinnosť zapisovať sa do
 registra partnerov verejného sektora a nie je zapísaný v registri partnerov verejného sektora alebo
 ktorých subdodávatelia alebo subdodávatelia podľa osobitného predpisu majú povinnosť zapisovať sa
 do registra partnerov verejného sektora a nie sú zapísaní v registri partnerov verejného sektora.
3. Úspešný uchádzač pred podpisom zmluvy doručí verejnému obstarávateľovi údaje o všetkých
 známych subdodávateľoch, ktorí sa budú podieľať na plnení zmluvy.
4. Úspešný uchádzač bude povinný sa zapísať pred podpisom Zmluvy do RPVS podľa platnej legislatívy, ak je to
 relevantné.
5. Verejný obstarávateľ si vyhradzuje právo na uzavretie dodatkov ktoré sú v súlade s § 18 zákona
 o VO v platnom znení.
6. Verejný obstarávateľ si vyhradzuje právo zrušiť použitý postup zadávania zákazky v súlade s § 57
 zákona o VO platnom znení.
7. Verejný obstarávateľ si vyhradzuje právo odmietnuť všetky predložené ponuky.
8. Verejný obstarávateľ si vyhradzuje právo predĺžiť lehotu na oznámenie vybranej ponuky.
9. Ďalšie postupy, lehoty, povinnosti a informácie, týkajúce sa tohto verejného obstarávania, ktoré nie
 sú opísané alebo špecifikované v tejto výzve na predkladanie ponúk, sa v tomto verejnom obstarávaní
 riadia príslušnými ustanoveniami zákona o verejnom obstarávaní v platnom znení a súvisiacimi
 platnými predpismi účinnými v čase vyhlásenia tohto verejného obstarávania.
10. **Konflikt záujmov :**

Verejný obstarávateľ je povinný zabezpečiť, aby v celom procese tohto postupu zadávania zákazky nedošlo ku konfliktu záujmov, ktoré by viedlo k narušeniu alebo obmedzeniu hospodárskej súťaže alebo k porušeniu princípu transparentnosti a princípu rovnakého zaobchádzania v tomto verejnom obstarávaní.

V prípade identifikovania existencie konfliktu záujmov kedykoľvek v tomto postupe zadávania zákazky verejným obstarávateľom, tento prijme primerané opatrenia a vykoná nápravu pre jeho odstránenie. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača, ktorého sa konflikt záujmov týka, z tohto postupu zadávania zákazky.

 ............................................................... Mgr. Terézia Földváry

 starostka obce Blatná na Ostrove

**Prílohy:**

1. Výkaz výmer
2. Návrh Zmluvy o dielo
3. Projektová dokumentácia
4. Návrh na plnenie kritérií
5. Súhlas so spracovaním osobných údajov
6. Vzor vyhlásenia o subdodávateľoch
7. Vyhlásenie k vypracovaniu ponuky
8. Čestné vyhlásenie uchádzača